เลดีบริจิด กินเนสส์

เลดีบริจิด แคเธอรีน เรเชล กินเนสส์ (; 30 กรกฎาคม ค.ศ. 19208 มีนาคม ค.ศ. 1995) เป็นธิดาองค์สุดท้องของรูเพิร์ต กินเนสส์ เอิร์ลที่ 2 แห่งไอวีกับภรรยาของเจ้าชายฟรีดริชแห่งปรัสเซีย พระราชนัดดาในจักรพรรดิวิลเฮ็ล์มที่ 2 แห่งเยอรมนี

 ชีวิตช่วงต้น 
บริจิดเกิดที่ลอนดอน โดยเป็นบุตรคนที่ 5 และคนสุดท้องในรูเพิร์ต กินเนสส์ เอิร์ลที่ 2 แห่งไอวี (ค.ศ. 1874–1967, บุตรชายในเอ็ดเวิร์ด กินเนสส์ เอิร์ลที่ 1 แห่งไอวี) กับภรรยา เลดีเกวนโดเลน ออนสโลว์ (ค.ศ. 1881–1966, ธิดาในวิลเลียม ออนสโลว์ เอิร์ลที่ 4 แห่งออนสโลว์) เธออยู่ในตระกูลกินเนสส์ที่เป็นชาวไอริชนิกายโปรเตสแตนต์ ซึ่งเป็นที่รู้จักในด้านความสำเร็จในอุตสาหกรรมการผลิตเบียร์ การธนาคาร การเมือง และการทูต

ในช่วงสงครามโลกครั้งที่สอง เธอได้อาสาเป็นผู้ช่วยพยาบาล ซึ่งเธอพบกับเจ้าชายฟรีดริชแห่งปรัสเซีย พระสวามีในอนาคต ขณะที่เจ้าชายบาดเจ็บจากอุบัติเหตุรถแทรกเตอร์

 เสกสมรส 
เลดีบริจิดเสกสมรสกับเจ้าชายฟรีดริชแห่งปรัสเซีย พระโอรสองค์ที่ 4 ในเจ้าชายวิลเฮ็ล์ม มกุฎราชกุมาร กับพระมเหสีดัชเชสเซซิลีแห่งเมคเลินบวร์ค-ชเวรีน และพระราชนัดดาในจักรพรรดิวิลเฮ็ล์มที่ 2 แห่งเยอรมนี ในวันที่ 30 กรกฎาคม ค.ศ. 1945 ที่ลิตเติลแฮดัม ฮาร์ตฟอร์ดเชอร์ และได้รับพระราชทานพระนามและพระอิสริยยศเป็น เจ้าหญิงฟรีดริชแห่งปรัสเซีย พระชายา (Her Royal Highness Princess Frederick of Prussia) พร้อมฐานันดรรอยัลไฮเนส โดยมีพระบุตร 5 พระองค์ ดังนี้Eilers, Marlene. Queen Victoria's Descendants. Rosvall Royal Books, Falkoping, Sweden, 1997. pp.17-18, 124-125, 172. 
เจ้าชายเฟรเดอริก นิโคลัส (เกิด 3 พษภาคม ค.ศ. 1946)
เจ้าชายแอนเดรียส (เกิด 14 พฤศจิกายน ค.ศ. 1947)
เจ้าหญิงวิกตอเรีย มารีนา (เกิด 22 กุมภาพันธ์ ค.ศ. 1952)
เจ้าชายรูเพิร์ต (เกิด 28 เมษายน ค.ศ. 1955) 
เจ้าหญิงอันโทเนีย ดัชเชสแห่งเวลลิงตัน (เกิด 28 เมษายน ค.ศ. 1955)

ต่อมาเมื่อปี ค.ศ. 1966 เจ้าชายฟรีดริช พระสวามีสิ้นพระชนม์ พระองค์จึงทรงลาออกจากฐานันดรและเสกสมรสใหม่กับพันตรีแอนโทนี แพทริก เนสส์ เมื่อวันที่ 3 มิถุนายน ค.ศ. 1967 ที่โอลด์วินเซอร์ แต่ไม่มีบุตร-ธิดา

อ้างอิง

L'Allemagne dynastique, Huberty, Giraud, Magdelaine, Reference: vol V page 262

ว
หมวดหมู่:เจ้าหญิงปรัสเซีย